ת"פ 14556-12-14 מדינת ישראל נ' עאמר - פסקדין
מיקומך באתר: עמוד ראשי >> חיפוש פסקי-דין >> ת"פ 14556-12-14 מדינת ישראל נ' עאמר
ת"פ 14556-12-14 מדינת ישראל נ' עאמר
14556-12-14
כנגד הנאשם הוגש כתב אישום המייחס לו עבירות של הלנת תושב זר לפי סעיף 12א(א) לחוק הכניסה לישראל תשי"ב-1952 (להלן: "החוק") והעסקת תושב זר שלא כדין- עבירה לפי סעיף 12א (ב) לחוק.
כנטען בכתב האישום, במשך 5 ימים עובר ליום 7.8.14 העסיק הנאשם המשמש בעל מוסך "ע.מ.הקסמי" בכפר קאסם את תושבי האזור שפרטיהם מופיעים בכתב האישום, בעבודות של ניקוי כלי רכב והלינם בקרוואן שבמתחם המוסך (להלן: "העובדים").
הנאשם הורשע, לאחר שמיעת ראיות, שהתמקדו בעיקר בשאלת החיפוש שנערך בעסקו של הנאשם. בסוגיות אלו אפנה בהרחבה להכרעת דיני, אך אציין כי דחיתי טענה זו ומצאתי שנערך במקום חיפוש כדין.
זהו המקום לציין שהנאשם הודה במיוחס לו כבר בחקירת המשטרה, הסביר כי היה זקוק לידיים עובדות בשל עומס עבודה, ואף בחר שלא להעיד במסגרת פרשת ההגנה. משום כך, מצאתי להיעתר לבקשת ההגנה לקבלת תסקיר בעניינו.